Klaas-Jan Huntelaar

Klubbkarriere

Huntelaar begynte sin karriere i den lokale fotballklubben v.v. H. en K., i dag kjent som HC'03. PSV-speider Jeroen Karssies anbefalte Huntelaar å gå til De Graafschap da han var 11 år. Huntelaar fulgte rådet, til tross for interesse fra blant annet Go Ahead Eagles. Avstanden fra Drempt til Deventer ble imidlertid for lang og dermed falt valget på De Graafschap. I 2000 dro Huntelaar til PSVs ungdomsakademi, hvor etterhvert fikk et godt rykte, ved at han scoret mange mål for akademiet. Allikevel fikk Huntelaar bare én kamp for PSVs førstelag. 23. november 2002 kom han inn for Mateja Kežman og spilte 15 minutter, i PSVs 3–0-seier over RBC Roosendaal. Huntelaar ble for et halvt år utlånt tilbake til De Graafschap, året etter til AGOVV Apeldoorn. Der gjorde Huntelaar en god sesong, og ble toppscorer i nederlandsk førstedivisjon med 26 mål på 35 kamper. PSV var godt fornøyd med hvordan Huntelaar hadde utviklet seg i utlånsperioden og tilbød ham ny kontrakt. Huntelaar takket nei til ny kontrakt og gikk i stedet til SC Heerenveen fra 1. juli 2004.
I Heerenveen scorte Huntelaar 35 mål på 46 kamper. I januar 2006 ble han solgt til Ajax, hvor han blant annet scorte totalt 54 mål i serien, europacupen og for U20-landslaget i løpet av sesongen 2005-06. Det gjorde Huntelaar til den nest beste målscoreren i Nederland på 50 år.

Ajax

Huntelaar kom til Ajax i januar 2006 for 9,5 millioner euro. Han trente første gang med Ajax 8. januar 2006. Dette førte til at han ikke fikk muligheten til å score 19 seriemål for Heerenveen på en sesong, noe som ville vært rekord. Huntelaar ble raskt en fast spiller i Ajax-troppen som spiss, og scorte flere viktige mål for Ajax i sin første sesong. I sesongen 2005-06 scorte Huntelaar totalt 33 mål, 17 for Heerenveen og 16 for Ajax. Dermed ble han toppscorer i Æresdivisjonen og kom på topp 10-listen over mestscorende i æresdivisjonens historie. Også i cupen gjorde han det bra for Ajax, i Gatorade Cup scoret han to mål i semifinalen mot Roda JC, noe han også gjorde mot PSV i finalen.
I sesongen 2006-07 var Huntelaar kaptein da Jaap Stam og Kenneth Perez ikke spilte. Denne sesongen scorte han 21 mål på 32 seriekamper. I cupen utlignet han i finalen mot AZ Alkmaar og scorte også på straffe i straffesparkkonkurransen. Huntelaar scorte tidenes første mål på Arsenals nye hjemmebane Emirates Stadium, i Dennis Bergkamps testimonial kamp den 22. juli 2006. *Huntelaar scorte året 2006 flest seriemål i verden. Dette gjorde han for Heerenveen og Ajax. The International Federation of Football History and Statistics beregnet dette med utgangspunkt i de 50 største seriene i verden. Huntelaar endte med sine 35 mål på førsteplass foran Humerberto Suazo fra Colo-Colo og Alfredo Cristiano Jara fra Club Bamin Real Potosí
Sesongen 2007-08 begynte meget bra for Huntelaar da han scoret 4 mål i åpningskampen mot sin gamle klubb De Graafschap, og feide all tvil til side om formen hans, som det hadde vært mye spekulasjoner om i nederlandske aviser før seriestart. Han scorte to mål i europacupen denne sesongen, og endte til slutt opp med 33 mål på 34 seriekamper. Huntelaar kom på tredjeplass blant Europas toppscorere, Cristiano Ronaldo kom på førsteplass.

Real Madrid

Huntelaar gikk til spanske Real Madrid i januar 2009. Overgangen kostet spanjolene 20 millioner euro, men kan stige til 27 millioner euro avhengig av hvor mange mål han scorer.
Klaas-Jan ble altså Real Madrids sjette hollender, og var Real Madrids første januar-signering 2008/2009. I det han ankom Madrid 3. desember 2009 beskrev han denne overgangen som en drøm som går i oppfyllelse.

AC Milan

Etter en skandalesesong i Real Madrid, byttet han klubb til den italienske storklubben A.C. Milan, hvor han hadde enda en katastrofesesong, før han igjen byttet klubb, denne gangen til den tyske klubben Schalke 04.

Schalke 04

Den 31. august 2010 ble det klart at Huntelaar signerte under på en kontrakt med Schalke 04 i overgang verdt 13 millioner euro.

Internasjonal karriere

Huntelaar spilte 22 kamper for Nederlands U20-lag hvor han scorte 18 mål, noe som er rekord for Nederlands ungdomslandslag. Med U-laget vant han EM-U21 i 2006. Etter dette kom han på landslaget.
21. april 2006 hentet trener Marco van Basten han inn i 33-mannstroppen som skulle til VM 2006 i Tyskland. 14. mai 2006 ble han derimot ikke funnet god nok for troppen, spissene Ruud van Nistelrooy, Dirk Kuyt, Jan Vennegoor of Hesselink og Robin van Persie ble foretrukket. 16. august samme år fikk han allikevel sin debut for landslaget, i en vennskapskamp mot Irland. Huntelaar scorte to mål og hadde to målgivende pasninger. Sist en debutant scorte to mål for landslaget var Dick Nanninga i 1978.
17. juni 2008 scorte han sitt første mål i et mesterskap i EM 2008 i Sveits og Østerrike. Han scoret Nederlands andre mål i deres 2-0 seier over Romania. Dette var den femte kampen på rad som han scorte i, bare 4 spillere har klart å score i flere kamper på rad enn Huntelaar. Huntelaar ble som én av 23 spillere tatt med i den nederlandske troppen til VM i fotball 2010 av landslagstrener Bert van Marwijk.